VENDIM
Nr. 43, datë 7.4.2015

PËR FILLIMIN E PROCEDURAVE PËR LICENCIMIN E SHOQËRISË “PHOENIX  PETROLEUM” SHA NË AKTIVITETIN E TREGTIMIT TË GAZIT NATYROR

[bookmark: _GoBack]Në mbështetje të ligjit nr. 9946,  datë 30.6.2008, “Për sektorin e gazit natyror”, neni 14, pika 1, germa “ç”, si dhe neni 4, pika 1, germa “ç”; neni 8, neni 9 pika 1, germa “a”, “b”, “c”, “d”; pika 2,  germa “a” dhe nenin 10, të “Rregullave dhe procedurave për licencimin, ndryshimin, transferimin e pjesshëm ose të plotë, heqjen dhe rinovimin e licencave në sektorin e gazit natyror”, miratuar me vendimin e Bordit të Komisionerëve nr. 9, datë 11.2.2011, Bordi  i  Komisionerëve  të  Entit  Rregullator  të Energjisë (ERE), në mbledhjen e tij të datës 7.4.2015, mbasi shqyrtoi aplikimin e paraqitur nga shoqëria “Phoenix  Petroleum” sh.a., si dhe relacionin e Drejtorisë së Licencimit dhe Monitorimit  të Tregut dhe Drejtorisë  Juridike dhe Mbrojtjes  së Konsumatorit për licencimin në aktivitetin e tregtimit të gazit natyror  të kësaj shoqërie, 

konstatoi se: 
Aplikimi i shoqërisë “Phoenix  Petroleum” sh.a., për licencimin në aktivitetin e tregtimit të gazit natyror të kësaj shoqërie plotëson pjesërisht kërkesat  e ligjit si më poshtë vijon: 
- Neni 9, pika 1, germa “a”
- Tipi i aplikimit është plotësuar në mënyrë korrekte.
- Neni 9, pika 1, germa “b” është plotësuar në mënyrë korrekte.
- Neni 9, pika 1, germa “c” është plotësuar në mënyrë korrekte.
- Dokumentacioni ligjor, administrativ dhe pronësor është i plotësuar  pjesërisht.
- Dokumentacioni dhe garancitë financiare dhe fiskale, plotësuar  pjesërisht.
- Të dhënat specifike sipas tipit të licencës, plotësuar  pjesërisht.
Për dokumentacionet e munguara do të  njoftohet subjekti që në bazë të neni 10, të “Rregullat dhe procedurat për licencimin, ndryshimin, transferimin e pjesshëm ose të plotë, heqjen dhe rinovimin e licencave në sektorin e gazit natyror”, miratuar me vendimin nr. 9 datë 11.2.2011 të ERE-s, t’i paraqesë këto në ERE, brenda afateve.
Për gjithë sa më sipër Bordi i Komisionerëve të ERE-s, 

 Vendosi:

1. Të fillojë procedurat për  licencimin e shoqerisë “Phoenix Petroleum” sh.a., në   aktivitetin e tregtimit të gazit natyror me shumicë.
2.  Ngarkohet Drejtoria e Licencimit dhe Monitorimit të Tregut të njoftojë aplikuesin për vendimin e Bordit të Komisionerëve  të ERE-s. 
Ky vendim hyn në fuqi menjëherë. 
Ky vendim botohet në Fletoren Zyrtare. 

